|  |  |  |
| --- | --- | --- |
| **Vers** | **Iliaden (se docx. ”Iliaden, 1. sang” for ordforklaringer til teksten)** | **Besvar nedenstående spørgsmål til indholdet. De vil hjælpe dig med at få styr på handlingen i de forskellige verseafsnit.** |
| **8-16** | Hvem blandt guderne var det der satte dem op mod hinanden?  [Letos og Zeus’s søn](javascript:opslag('letos_og_zeus_soen','intern'))! For grebet af harme mod kongen  lod han en hærgende pest bryde ud i hæren, så krigsfolk   ynkeligt døde, fordi [Atriden](javascript:opslag('atriden','intern')) forhåned [hans bønpræst](javascript:opslag('hans_boenpraest','intern')),  Chryses, dengang han kom til Achaiernes hurtige skibe  og ville købe sin datter tilbage for talløse gaver.  I sine hænder bar han sit gyldne [scepter](javascript:opslag('scepter','intern')) med [uldbånd](javascript:opslag('uldbaand','intern'))  viet til [skytten Apollon](javascript:opslag('skytten_apollon','intern')). Han bønfaldt alle Achaier mest dog af alle de to Atreïder, folkenes fyrster: | * Hvad kaldes den type spørgsmål, hvor teksten selv kommer med svaret? * Hvad har Apollon gjort mod Agamemnon og hans mænd? * **Hvorfor er det ynkeligt for krigsfolk at dø af pest?** * **Hvorfor er Apollon sur på Agamemnon?** * Hvor har Chryses mon gaver med? * **Hvorfor bærer Chryses på et gyldent scepter med uldbånd, og hvorfor bliver det fremhævet?** * Hvem bønfalder Chryses? |
| **17-21** | “Atreus’ sønner og alle I benskinneklædte Achaier!  Måtte blot gudernes slægt i [Olympens](javascript:opslag('olympen','intern')) boliger unde  jer at erobre [Priamos](javascript:opslag('priamos','intern'))’ by og få lykke til hjemfærd!  Mig skal I frigi min datter, ta mod mine gaver og frygte   sønnen af Zeus, Apollon der rammer sit mål fra det fjerne!” | * Hvem er Atreus’ sønner? * Hvad beder Chryses om og hvorfor? * Hvad truer Chryses med, hvis ikke der gøres, som han beder om? |
| **22-25** | Da gav de andre Achaier til kende man nok skulle vise  agt for den hellige præst og ta mod hans strålende gaver.  Men Agamemnon var lidet fornøjet og sendte den gamle  bort med [knubbede](javascript:opslag('knubbede','intern')) ord og gav ham en ordentlig [røffel](javascript:opslag('roeffel','intern')): | * **Hvorfor synes grækerne mon, at man skal udvise respekt for Chryses?** |
| **26-32** | “Vogt dig, du gamle, for én gang til at lade mig se dig  her ved de kurvede skibe og prøve at blive her længer!  Da skal du ikke få gavn af din stav med guddommens uldbånd.  Hende frigir jeg ikke. Før dét skal hun ældes i borgen  hjemme i Argos hos mig, langt væk fra sit fædrene bosted,   mens hun går til og fra ved sin væv eller deler mit leje.  Tir mig så ikke, men gå, så længe du endnu kan slippe.” | * **Hvad siger Agamemnon til Chryses, og hvorfor vil han beholde datteren?** * **Kan man tillade sig at tale sådan til en Apollonpræst?** |
| **33-42** | Det var hans ord, og [gubben](javascript:opslag('gubbe','intern')) blev bange og lystred hans ordre.  Tavs gik han bort langs stranden ved havets brusende [brænding](javascript:opslag('braending','intern')).  Da han blev ene, bad han til fjernskyttefyrsten Apollon,  herskeren Zeus’s søn med den yndigt krøllede Leto:  “Hør mig, du sølvbuevæbnede gud, som værner om Chryse  og om det hellige [Killa, du Tenedos’](javascript:opslag('killa_tenedos','intern'))stærke behersker, [Smintheus](javascript:opslag('smintheus','intern'))! Om jeg engang har rejst dig et prydeligt tempel,  om jeg engang har brændt dig glinsende køller på altret,    både af tyr og af ged, da opfyld dette mit ønske!  Lad dine bueskud straffe [Danaerne](javascript:opslag('danaernes','intern')) for mine tårer!” | * Hvordan reagerer Chryses på Agamemnons ord? Markér her til bestemte beskrivelser i teksten. * Hvad siger han til Apollon? * **Hvad kaldes det princip, hvor et menneske giver noget til guderne, og derfor kan bede om at få noget igen?** |